
§ 1. Fabulas Plautinas perlegentem fugere me non potuit, 
verba a de et di incipientia inter se saepissime esse commu- 
tata. Qua in re etsi concedendum est permultos locos mera 
librariorum neglegentia corruptos facillime corrigi posse, 
tamen non desunt ubi magis dubites sive propter librorum 
testimonium sive propter sententiam. Velut Ter. Eun. 315 
Bembinus diducunt cibum habet, deducunt Biii codices\ Plaut. 
Mil. gl. 74 dinumerem B, denumerem CD; Epid. 468 dimme- 
rantur A ut videtur, denumerentur B\ Men. 264 devortitur C, 
divortitur reliqui. ^uod cum ita sit, non inutile esse existimavi 
priscorum scriptorum locos congerere et quid de singulis 
statuendum sit exponere. Proficiscar a veterum grammati- 
corum testimoniis, ex quibus gravissima quaeque componam. 

Priscianus Gr.l. III p. 56haec habet : (Praepositiones) sunt 
quae numquam apponuntur, ut di, dis, re, se, am, con. haec 
enim sex semper in compositione inveniuntur. quas, quamvis 
cum per se poni non possunt separatae in contextu orationis 
ideoque partes orationis dici vera ratione non possunt, tamen 
quia vim et significantiam habent praepositionum et in ipsa 
compositione semper praepositivae sunt, ideo praeposiHonibus 
connumeraverunt. ^) — Idem III, 56 : Et di quidem et dis eandem 
significationem habent, quomodo ab et abs. sunt autem separa-, 
tivae ut divido, diduco ; distraho, discurro, quod apud Graecos 
did praeposiiio fadt. et sciendum quod tunc dis praeponitur, 
quando sequitur c vel f vel p vel s vel t vel i loco consonantis, 
ut discumbo, discutio; differo, diffido, diffundo; in quibus s in 
fconvertitur euphoniae causa ; displiceo, disputo, disperdo; dis- 



1) Cf. Gr. 1. III 298 ; 29. 

sicio, dissero ; distraho, disturho, distorqueo ; disiecttis, disiungo. 
aliis vero quihuscumque consonaniibm sequentibus di praepo- 
nitur; dimitto, diruo, didtcco, digero, diluo. ei ubique prod uci- 
tur di, excepto dirimo et disertus. — VeUusLongusGr.L VII 64: 
At in praeposiiione de minimum est ohservationis, quantum ad 
orthographiam, non quod ad significaiionem pertinet. plena enim 
in compositionibtcs ponitur ut deducere . . . nam si quando e in 
i litteram transit, ab alia praepositione originem dudt. cum 
enim dicimus dimovit, ut est dimovit obstantes propinqms, et 
tua terris didita fama, iam non est a de praepositione sed dis, 
et unitatem quandam complectitur vocis .... qmtenus incidimus 
in mentionem praeposiUonis dis, adnotabimus et illam plenam 
praescribi ceteris, nisi his partibus orationis quae incipiunt a 
littera m, ut dimovit, aut n, ut dinoscit, aut l, ut diluit, aut b, 
ut dibucinat, aut g, ut digerit, aut si a d littera incipit ut 
diditus quomodo Vergilius 'tua terris didita fama' aut in f 
litieram transire, si ab hac eadem sequens vox incipiat ut dif- 
fudit. — CassiodoriusGr.l. VUp. 163: Dis praepositio s sequente 
litteram s non amittit ut disspicio; sequentibus vero b, d, g, l, 
m, n, r amittit ut dibucinat, diducit, digerit, dilacerat, dimovet, 
dinoscit diripit (inierdum s littera sequente r in eandem lit- 
teram mutatur, ut dirrumpo); sequente f hostra consuetudine 
in eandem mutat litteram ut diffundo. — Idem Gr. 1. VU p. 205 : 
disspicio verbum .... per duo .... s scribendum est, non per 
unum, quoniam ex praepositione et verbo constat esse compo- 
situm quemadmodum et conspicio, aspicio, despicio; ac per hoc 
per duo s disspici scribi debet et ita dividi, dis et spicio. non- 
nulli vero dispicio per unum s scribendum puiant, quod praepo- 
sitio interdum litteram perdat, ut est diduco, divido, diiudico. 
sed melius est per duo s scribi disspicio. — Donatus Gr. 1. IV p. 
366 : quae praepositiones sunt, quae dictionibus serviunt et sepa- 
rari non possunt? Di, dis, re, se, am, con. Quomodo? Dici- 
mus enim diduco disiraho, Cf. Sergius expl. in Don. prior. 
(Anecd. Helv.) p. 158: sunt aliae sex praepositiones, quae 

ntmquam segregantur ab cUiis pariibus orationis neque sepa- 
rari possunt, ut di, dis, re, se, am, con. — Gharisius Gr. 1. 1 p. 198: 

Dis pro valde. Plautus in Bacchidibus — Gaper Gr. 1. VII 

97: Demitte estdeorsum mitte, dimitte,an6kv6ov, dbsolve. dismitte 
non dicas, — Albinus Gr. 1. VII, 360 : Di qutdem et dis separativae 
sunt, et eandem significationem habent, quae modo ab et abs, 
ut divido, distraho, et dis componitur, quando sequitur c, f, p, 
s, t et i loco consonantis, sin f mutata euphoniae causa, in 
aliis consonantibus di praeponitur et ubique diproducitur praeter 
dirimo, disertus. — Gramm. lat. VI. 626: sunt sylldbae quae 
inprimis sonum longum demonstrant, et breves sunt, ut disertus, 
diremptus, direxit. 

Haec Bunt testimonia grammaticorum yeterum, quibus, 
quantum tribuendum sit, in singulis verbis tractandis facile 
apparebit. In universum ex locis priscorum scriptorum in- 
fra tractandis hoc constare videtur: Dis praeponitur verbis 
incipientibus 1) per c: discedere, disceptator, discerniculum, 
discerpere, discertarefTJ, discessio,discondticit, disGordabilis,dis- 
cordare, discors, discorditas, discordia, discrepare, discrimen, 
discruciari, discumbere, discupere, discutere ; 2) per p : dispa- 
lescere, dispandere, dispar, disparare, dispensare, dispendium, 
dispensator, dispercutere, dispergere, disperdere, disperire, dis- 
pertire, displicere, disponere, dispudet^ dispulverare, disputare ; 
3) per t: distabescere, distaedet, distendere, disterere, distinere, 
distorquere, distrahere, distractis^ distribuere, distruncare, distur- 
bare; 4)perh: dishiascere; 5)per s sequentevocali: disserere, 
dissentire, dissensio, dissignare, dissignator, dissimilis, dissimu- 
lare, dissipare, dissociare, dissolvere, dissuadere; 6) per s 
sequente s littera*): discidium, discindere, discribere, dispicere, 
dispoliare, distinguere, distringere; 7) sequente f, ubi assi- 
milatio est: diffatigor, differre, difficilis, difficultas, diffidere, 
difflare, diffluere, diffringere, diffundere, diffunditare. Gontra di 



1) Disdndere est dis et scindere; cf. exstare et eactare. 

forma his in verbis exstat: diducere, diductius, dignoscere, 
digredi, dildbi, dilapidare, dilaiare, dilidere, diligere, diligens, in- 
diligens, diligenter, diligentia, dilibuere, dilttcide, diluculum, dilu- 
dere(^),diluere,dimidi€Uus, dimidius, dimidia, dimidium, diminuere, 
dimittere, dinumerare (?J, diripere, diruere, diversorius (?), di- 
versus, diverHculum (?), divertere (?), divexare, divaricare^ 
dividia, dividere, dividius, dividuus, divortium. I loco conso- 
nantia sequente lex dari non potest : disiungere et diiungere, 
disiudicare et diiudicare -leginmB. Similiter fluctuant didere 
((fisdidi), dimovere (dismota), dirumpere (disrumpere, dirrum- 
pere). Syllabam dis semper brevem esse constat; item con- 
stat di semperlongamesse; disertus, dirimo confirmare legem 
facile apparebit. 

De nonnullis vocabulis dubitari potest, ut de illo dierec- 
tus quemadmodum origo sit explicanda. Festus Pauli: dierectum, 
inquit, dicebani per antiphrasin, volentes significare malum 
diem, quasi sii a dies et rectus (p. 69), de quo non habeo quod 
amplius agam* Nonius: dierecii, inquit, dicii crudfixi, quasi 
ad diem erecH (p. 49). Salmasius ad Graecum dvaQQtixtog 
confugit, alii quasi st^b dio erectos esse dierectos statuebant. 
Rostius ex diri^o et erigo ducebat, quasi dierigo, dierectus 
(cf. Opusc Plaut.), alii alia commenti sunt. Ipse nil de hac 
re adfirmare audeo. Cf. Nettleship Journ. of Phil. 1882, p. 
104. — Diminuere. Nonnullis locisverbum diminuendi per duo 
m scriptum invenimus (Men. 304 et Ad. 571). Hanc scrip- 
turam reiciendam esse puto propter testimoniorum penuriam. 
Dimovere, dimiiiere nusquam per duo m scriptae inveniuntur. 
— Diribere, dirimere ex dis et habere (emere) nata. Disertus 
eodem modo explicandum est. Neque enim a disserendo 
duco hanc voceioa cum Georgesio aliisque et vetustis et 
recentibus grammaticis , verum cum Pottio ^) , Buggio % 
Meyero ^ a dis et artus, Cf. ars, 4ners. Idem videtur usus 

1) Etym. Forschungen I, 732. 2) Fleckeiseni Annal. a. 1872 p. 95. 
3) Vergl. Gramm. p« 673. 

huius vocabuli notissimus commendare. Cf. Cic. de Orat. 
I, 21. 

§ 2. Dis yel di praepositio propriam habet vim, ut in 
omnibus yerbis, quibuscum sit coniuncta, separationem indi- 
cet: significat, unam rem in diversas partes diyidi, partes 
huc et illuc poni, plura fieri ex uno. Primo motus quidam 
ubique est cogitandus, ut exempli gratia ex yerbis didendi, 
distrahendi, diripiendi videmus. Ab illa vi in diversas partes 
dividendi 4iyisionem in unam tantum partem esse ductam 
nos docent exempli gratia verba discedendi, digrediendi, disiin- 
guendu Omissa, ut obiter intuenti videatur, motus notione 
dis praepositio rationem quandam augendi adfert: i. e. 
verbis quibuscum coniungitur, vim addit, quae sententiam 
augeat atque cumulet. Sed talem vim in iis tantum verbis, 
quae affectum quendam indicant, invenimus, qui per totum 
corpus diffusus hominem quasi dissolvit Exempla sunt dis- 
cruciare, dispudet, distaedet. Denique vim quandam negandi 
vel minuendi habet. Perspicuum est, hanc vim a notione 
separandi esse ducendam: quod abest a facili, id est diffidle; 
ita vis quaedam negandi nascitur. — Haec in universum de 
praepositionis dis significatione volui praemonere, quam rem 
in traciandis singulis verbis accuratius explicare conabor. 

Initium fiat a verbis quibus tantum non semper inest 
vis in diversas partes dividendi. dihdlare. Caecil. 249: Tan- 
tam rem dibalare, ut pro nilo hab^erit. Propria vis hoc loco 
optime elucet; verbum idem significat, ac secretum balando, 
i. e. garriendo differre et divulgare. — Didere est Jmc illuc 
dare. Qua ex significatione postea similis oritur vis, quae 
inest verbis spargendi, distribuendi : Caecil. 239: dide ac 
dissice. Per me licebit. — Caton. Fragm. Orat. Rel. n, 17: 
numqmm ego argentum pro vino congiario inter apparitores 
atque amicos meos disdidi; Plaut. Merc. Prol. 58: Amoris vi 
diffunditari ac didier (6um Gronovio); Plaut. Mil. gl. 707 
Mauritius Haupt recte lectionem didam restituere vult. A 

Ritschelio ita versus scribitur: Nam mea bona meis cognatis 
dicam, inter eos partiam. Haupt versum male traditum ita 
concinnat: hona mea in morti cognatis didam, inter eos par- 
tiam, dicens, verbum dicendi alienum esse. Idem illud didam 
Haupt.restituitPlaut.Per8. 757: Nunc ob eam rem inter par- 
ticipes didam praedam et participabo, vix, ut opinor, recte. — 
Dierecius. Merc. 756: Abin dierctus? 183: Quin abi hinc 
dierectus; Poen. 160: Abin dierecttis? Capt. 636: i dierectum, 
cor meum, ac suspende te, Bacch. 579 : Recedin hinc dierecte? 
347: i dierecte in maxumam malam crucem. Trin. 457: Abin 
hinc dierecte? Rud. 1170: quin dierecta i cum sucula ei cum 
porculis, Cas. I 1, 15: Abi rus, abi dierectus tmmin provin- 
ciam; Most. 8: Abi rusyobi hinc dierecte^ dbscede ah ianua; 
850: Abi hinc dierecte, abin hincinmalam crucem? Adpartes 
corporis vel ad res transfertur dierectus Curc. 240: Lien 
dierectttsi et Men. 442: ducit lembum iam dierectum navis 
praedatoria. — differre est huc illuc ferre, in diversas partes 
ferre. Enn. trag. 105: alia fiucius dtffert, dissupat; Plaut. 
Trin. 832 : sat scio, in alto Distraxissent disque tulissent satel- 
liies tui miserum foede. Notanda tmesis, ut apud Lucr. I. 
45 : disque sipaiis. Sequuntur exempla non dissimilia : Trin. 
689: ne mi hanc famam differant; Ter. Heaut. Prol. 16: nam 
quod rumores distulerunt malivoli. Lucil. sat. XXX, 24 : Gau- 
des cum de me istaforis sermonibus differs. DeniquePlaut. Curc. 
576: ego te faciam ut hic formicae frustillatim differant. Alia 
exempla metaphoricam quandam vim ostendunt: 1. Cist. H 
1, 5: examinor, feror, differor, disirahor, diripior; Poen. 156: 
differor cupidine eius\ MiL gl. 1163: Nempe ut adsimulem me 
amore isiius differri? — Turpil. 109: desiderio di/feror. Huc 
fortasse spectat Epid. 118:. clamore diffatigor, differor, nisi 
rectius ad alterum genus refertur, quod nunc tractabo. 2. 
Plaut. Aulul. 446 : hic pipulo ie differam anie aedes ; Pseud. 
358: iam ego te differam dicHs meis; Ter. Andr. 408: ora- 
tionem sperai invenisse se Qui differat te; Caec. 109: differar 

sermone misere; Att. 459: Qui erit qui nt^n me ,.. sermone 
indecorans turpi fama differat ; Luc. XXX 35: me maledicendo 
in volgi sermonibus differs, Plaut. Truc. 606 : ita ut patixillum diffe- 
ram te caulibus (ita Schoell). Restant alius significationis 
pauca exempla: Rud. 368: nos cum scapha tempestas dextro- 
vorsum differt ab illis; Publil. Sent. 26 R.: omnes vitam diffe- 
rentes mors incerta praevenit, ubi non tam dividendi quam 
separandi vis exstat. Vim intransitivam hoc loco repperi: 
Lucil. Sat. XXVII 17: tamen aut verruca aut cicatrix naevis 
papulae differunt, — difflare, flando dissipare. Plaut. Mil. 
gl. 17: quoms tu legiones difflavisti spiritu; Lucil. XXVI 73: 
pars difflatur vento, pars autem obrigesdt /rigore. — diffun- 
ditare, in diversas partes fundere, prodigere. Plaut. Merc. 58: 
amoris vi diffunditari ac didier, — dignoscere, notis discretis 
aliquid noscere. Publil. Sent. 661 R : dominari ex parte dig- 
noscitur, cui superior supplicare videtur, -— diiudicare, duas 
vel plures res diversas iudicando discemere. Ter. Heantout. 
504 : ita comparatam esse hominum naturam omnium, Aliena ut 
melius videant et diiudicent Quam sua; 237: perginistuc prius 
diiudicare quam scis quid veri siet; Plaut. Ampb. 676: quam 
omnium Thebis vir unam esse optimam diiudicat\ Fragm. Vidul 
IV (Studem.) : donicum haec diiudicata res erit, — dilabi, in di- 
versas partes fluere, diffluere, dissipari. Naev. trag. 54: 
Male parta male dilabuntur, — dilapidare, lapides buc illuc 
dare, translate dissipare, prodigere. Com. fragm. Pall. inc. 
55: cy,r rem dilapidas quammiser exstruxit labor? Ter.Phorm. 
897 : prius qmm dilapidat nostras triginta minas, — dilargiri, 
in omnes partes largiri. Caton. fragm. orat. Rel. II 6: num- 
qmm ego pecuniam neque meam neque sociorum per ambitionem 
dilargitus sum. — diiatare, Laber. 44: idcirco ope nostra 
dilatatum est dominium Togatae gentis. ^) — diligere pro- 
prie est dividere, ut apud Titinium v. 84 pernam totam 



1) Adde: dilidere. Poen. 494: dilidam caput. 

diligit ^) ; deinde ex multis unum eligere et amore benevolen- 
tiaque prosequi. Turpil. 85: meres merito ut diligare; Plaut. 
Bacch. 816: quem di diligunt; Ter. Phorm. 854: Nam sine 
controversia ab dis solus diligere, Aniipho. Reliquas huius verbi 
formas, versuum numeris tantum ascriptis afferam: diligunt, 
Ter. Adelph. 873, Publ. Syr. Sent. 625; diligam, Plaut. Amph. 509 ; 
diligas, Publ. Syr. Sent. 557 ; diligat, Luc. Sat. VII, 7 ; diligant, Ter. 
Andr. 973 ; dilexi, Andr. 292 ; dilexit, Plaut. Men. Prol. 41 ; 
dilectum, Plaut. Rud. 1279, Luc. Sat. XIV, 5; dilecti, Enn. 
trag. 209 ; dilectos, Enn. Annal. Rel. 337;'Gorp. Inscr. Lat. I, 
1007: Claudiam Suom mareitum corde deilexit et I, 1306: 
aeque extremo tempore Decoravit eam monumento, quam deilex- 
serat, formas memoratu dignas deilexit et deilexserat habe- 
mus. Participium diHgensest^ quiaqui diligit, amans, studiosus, 
dein accuratus, sedulus, quia qui diligit libenter curam impen- 
dit. Etiam hoc loco, quoniam usus per se planus est, numeros 
tantum afferam: diligens, Plaut. Amph. 630; diligentem, Amph. 
973; indiligens, Plaut. Most. 105, Bacch. 201, Tdr. Adelph. 
684; diligenter, Plaut. Capt. 226, Men. 968, Ter. Eun. 207, 
339, 500, 505, Hec. 257, Caton. d. r. r. V, 1 V, 7 XXX, 
2, XLV, 1, LXI, 2, LXVI, LXVH, CXLm, 3; indiligenter, 
Plaut. Mil. gl. 28, Ter. Phor. 788; diUgentius, Caton. d. r. r. 
LII, 1, CXXX, 2, Attius, 598; diligentissime, Caton. d. r. r. 
66. — diligentia, vocabulum differt a cura et ab opera, 
quod diligentia et ad animum et ad corpus refertur, cura 
tantum ad animum, opera ad corpus. diligentia eius^ est, 
qui sponte et cum amore aliquid facit. Legitur vocabulum: 
Ter. Andr. Prol. 21: Quorum aemulari exoptat neglegentiam \ 
Potius quam istorum obscuram diligentiam; hoc loco in malam 
partem diligentia est sumpta; Hec. 263: Lackes, et diligen' 
tiam vestram et benignitatem \ Novi et quae dicis omnia esse 
ut dicis animum induco; hic diligentia prope vim amoris accedit. 
Idem fere est quod cura, providentia Plaut. Gapt. 115: Si- 

2) Idem defendit in Curc. v. 424, ubi Nonius diligit, Festus ut vid. 
dirigit legunt, Nettleship 1. s. s. 

nito ambulare, si foris, si intus volent: Set uti adserventur 
magna diligentia; Bud. 820: Curate haec sultis magna dili- 
gentia. Denique similem sensum atque industria yocabulum 
praebet Publ. Syr. Sent. 349: Mora cogitationis dUigentia, 
— dilucide, in omnes partes lucide, aperte, plane. Ter. 
Phorm. 399: diluoide expedivi quibtis me oportuit ludidbus; 
Pompon. 161: Quid nunc vis fieri? verrem sume dapsile ac 
diliccide. — Diluculum, lux quae oriens in omnes partes fun- 
ditur. Plaut. Amphitr. 737: Primulo diluculo abiisti ad legi- 
ones\ 743: abii hinc hodie cum diluculo; Afran. 70: advenisti 
... diluculo. — dimidiatus, participium verbi dimidiandi, est 
in duas partes aequales divisus. Nonnumquam cum verbo 
dimidius confunditur, tamen verba sunt discemenda: dimi- 
diatus dicitur de re in duas partes divisa, dimidiics de altera 
parte rei ipsius bifariam divisae. Dimidiatum ergo nisi 
ipsum quod divisum est dici haud convenit, dimidium vero 
est, non quod ipsum est dimidiatum, sed quae ex dimidiato 
pars est altera. Legimus vocabulum: £nn. Annal. Rel. 526: 
Sicut siquis ferat vas vini dimidiatum; Lucil. Sat. inc. 78: 
quidnei? scruta quidem ut vendat scrutariu laudat praefractam 
strigilim, soleam improbu' dimidiatam; Sat. VI, 13: uno oculo 
pedibusque duobits dimidiatds, ut porcus; Plaut. Mil. gl. 762: 
neminem eorum haec adseverare audias, Set procellunt sese 
in mensam, dimidiati dum appetunt; valde est hoc loco dimi' 
diati suspectum; Caton. d. r. r. 151,3: eo cribro terram incer- 
nito, dimidiatum digitum terram altam succernito: d. r. r. 37: 
lunaque dimidiata ; Orat. Rel. XXXVII, 3: Homines defoderunt 
in terram dimidiatos ignemque circumposuerunt, ita interfece- 
runt; Plaut. Men. 157: dies quidem iam dd umbilicum dimi- 
diatus mortuost. — dimidius exstat Plaut. Aul. 767: /, refer: 
dimidiam tecum potius partem dividam; Rud. 1123: Dudum 
dimidiam petebas partem. immo etiam nunc peto ; Curc. 447 : 
Dimidiam partem nationum usque omnium, Subegit solus intra 
viginii dies; Caton. d. r. r. 29: partem dimidiam in segetem. 

ubi pabulum seras, invehito ; Coi-p. Inscr. Lat. I, 206,30, in lege 
lulia Municipali: eius viae partem dimidiam is aed. tuendum 
locato; I, 1061: pro parte dimidia socia; Saepissime cum 
vocabulum dimidium inveniamus, etiam hoc loco, versus 
tantura adscribam: Corp. Inscr. Lat. I, 206,43; Haut. 
Amph. 1125, Aul. 291, 293, Bacch. 321, 1185, Pers. 69, 
Rud. 958, 960, 1409, Pseud. 454, 1164, 1328, Truc. 748; 
Ter. Phor. 594, Adelph. 370; Caton. d. r. r. XXIV, XCVin, 
1, CVII, 2, CL, 1, Fragm. Orig.V, 5; Afran. 156, Publ. Syr. 
Sent. 282; dimidio exstat Plaut. Asin. 441, Rud. 1410; Caton. 
d. r. r. 36; Luc. Sat. XX, 13: tempestate sua atque eodem 
uno tempore et horai dimidio et tribu' fionfectis dum taxat ean- 
dem At quartam, Hunc ad versum referenda sunt, quae 
Gellius n. a. III, 14, 11 adnotat: iam in vicesimo manifestius 
dimidiam horam dicere studiose fugit (Ludlius), sed pro di- 
midia dimidium ponit in hisce versibus . . . nam cum obvium pro- 
ximumque esset dicere dimidia et tribtts confectis, vigilate atqiie 
attente verbum non probum vitavit, — Dirigere. Cat. fragm. 
Orig. inc. lib. I: ne praedia in luhricum dirigerentur. Plautum 
dirigere dixisse Festus Paulip. 69 auctor est. Fortasse Curc. v. 
424 respexit: cf. Nettleship Joum. of Phil. a. 1882 p. 104. 
— dirimere. Verbum dici de rebus coniunctis in unum, sed 
in diversas partes solutis iam Wunderus (Var. lect. ex cod. 
Erfurt.) docuit: Quoniam autem, si rem in partes solvas, 
etiam vim, quippe quae plerumque in partium coniunctione 
potissimum consistat, necessario toUas, evenit, ut dirimere 
omnino tollere aliquid, irritum facere, disturbare, interrum- 
pere significet'. Hanc vim verbo inesse Plaut. Amph. 255 
nos docet: Sed praelitm id tandem diremit nox interventu 
suo, Fere in significationem verbi frangendi transit Luc. 
Sat. inc. 106: vasa quoque omnino dirimit. — non sollo du- 
pundi, — dirumpere, in diversas partes rumpere. Verbum 
in aliis codicibus aliam prae se fert scripturam: habemus 
dirumpere, disrumpere, dirrtmpere (littera s in r mutata : cf. p. 4). 

Certa lex hodie dari non potest: in fabulis Plautinis et di- 
rumpere et disrumpere et dirrumpere, in Terentianis et inSaturis 
Lucilii disrumpere formae traditae sunt. Fortasse etiam in 
fabulis Plautinis a principio ubique disfumpere exstitit, sed 
ex iis, quae supersunt, probari hoc non potest. Legimus 
verbum Plaut. Bacch. 441: extemplo puer paeddgogo tabula 
disrumpit caput (B disrumpit, C D dirrumpit, F Z dirumpitj; 
Luc. Sat. XX, 5 et 6 : iam disrumpetur medvus ,iam ut Marsu' 
colvbras, disnmpit cantu, venas cum extenderit omnis; Plaui. 
Cas. IV, 3, 10: perii /lercle egomiser, dirupi, Cantando hyme- 
naeum: Ucet illo morho, quo dirumpi cupio: (dirupi A solus, 
ceteri dirumpi, nisi quod P disrumpi) ; Curc. 222 : Geminos in 
ventre habere videor filios, Nil meiuo nisi me medius disrum- 
par miser; Ter. Adelph. 369: Mihi, qui id dedissem consilium, 
egit gratias, Disrumpor. argentum adnumeravit ilico; Disrum- 
por: inyidia in omnes partes rumpor; Plaut. Bacch. 603: 
„Suffiatus iUe huc veniet, dirrumptum veUm (B C D dirrumptum, 
FZ diruptum. dirrumptum scriptura melius est tradita, quam 
ut reiicipossit; cf. corruptumj] Cas. II, 5, 18: Edepol ne ego 
iUam mediam diruptam veUm. — diruere; in diversas partes 
vertere. Ter. Adelph. 908: Atque hanc in horto maceriam iube 
dirui I Quantum potest; 916: Syre, cessas ire ac facere? Quid 
ego? Dirue. — disceptator, qui de re, de qua disceptatur, 
sententiam fert; disceptare a dis et captare, quia utraque 
contendentium pars ad sui defensionem aliquid captat. 
(Vossius.); Plaut. Most. 1137: Nuncutrisque disceptator eccum 
adest: age disputa. — discerniculum. conferenda sunt, quae 
Nonius p. 35, 29 hanc ad vocem adnotat: dictum a discer- 
nendo; acus est, quae capiUos muUerum ante frontem dividit; 
Luc. Sat. XXX, 58 : euplocamo digitis discernicuhmque capiUo. 
— discerpere, in diversas partes carpere. Luc. Sat. X, 10: 
ne! quem in arce bovem discerpsi! -magnifice inquit; Attius 
543: cui potestas si detur, tua Cupienter maiis membra dis- 
cerpat suis; Enn. Annal. Rel. 434: sed nec pote quisquam 

Undique nitendo carpus discerpere ferro. — discertare; verbum 
in libris priscorum scriptorum non exstat, nisi Plaut. Men. 
809 : Dic mi istuc, Menaechme, quod vos discertatis, ut sciam ; 
DF discertatis, BC dissertatis, Z desertatis exhibent. Discer- 
tare esset in utramque partem disputare. Eandem yim etiam 
verbum dissertandi praebet. Ritschelius loco Plautino dis- 
certare, ceteri editores dissertare in contextum receperunt. 
Hos ego sequi malim, primum quod codices melioris auctoritatis 
dissertare praebent, dein quod verbum discertandi aliis locis 
me legere non memini. Verbum dissertandi etiam apud. Gaton. 
Orat. Rel. 40,6 exstat: Quid ego cum ilio dissertem amplitcs? 
Accedit vox edissertandi. — discessio (cf. discedere), actus 
discedendi, dein divortium. Ter. Andr. 568: Nempe incommo- 
ditas denique huc omnis redit, Si eveniat, quod di prohibeani 
discessio, — discidium derivatur a verbo discindendi. Saepe 
commutatum est cum vocabulo dissidium. Plerique gramma- 
ticorum docuerunt, duo esse latina vocabula, discidium et 
dissidium, quorum illud a verbo disdndendi ductum, quod de 
graviore vi extema ponatur corporum et quasi corporum 
separationem significet et omnino disiunctionem, velut homi- 
nummatrimonioconiunctorum, hoc a dissidendoanimorumquen- 
dam separationem. Madvigius^^) argumentis probavit, nullum 
esse latinum vocabulum dissidium, id autem, quod sit discidium, 
ita late patere, ut non solum ad eorum separationem, qui in di- 
versa loca distrahantur, pertineat, sed ad omnis, quorum con- 
iunctio etiam animorumvinclo astricta, prorsustollatur etinin- 
imicitias convertatur. Legimus vocabulum apud Plaut. Mil. gl. 
651 : Neque per vinum unquam ex me exoriiur discidium in convi- 
vio; Pseud. 70: ffarum mihi voluptatum omnium atque itidem 
iibi DistracUo, discidium, vastities venit; Ter. Andr. 697: 
ffanc mihi expetivi, coniigit: conveniunt mores: valeani Qui 
inter nos disciditm voluni; Hec. 476: neque mea culpa hoc 



35) Cic. d. fin. Exc. II, 812. 

disddium evenisse, id testor deos ; 782 : Profecto in hdc re 
nihil mdlist, quod sit dtsddio digntm; Attius 161: Cur vetera 
tam ex cdto appetissis discidia, Agamemno? 347: disddia 
amantem sdndere Turhat vulgvm, evitat, moeros disicit; dis- 
ddia amantem Buechelerus coniecit, libri exhibent diffidam 
atitem. — disdndere, in diyersas partes scindere. Ter. Eun. 
646: Vestem omnem miserae disddit, tum ipsam capillo consd- 
di^ ; Adelpb. 120 : Fores effregit : restituentur ; disddit Vestem: 
resardetur, et ... dis gratia;' 559: Usque ocddit. hem, quid 
narras? Em vide ut disddit labrum; Plaut. Mil. gL 1395: 
Fadte inter terram atque caelum, uti siet : disdndite (B des- . 
cendite yerbum quod sensum non praebet Scaliger sane 
y. 1047 respicienB, dispendite yel distendite: nesdo an yere); 
Gaton. d. r. r. XL, 2 : sumito tibi surcutum dunm, eum prae- 
acuito, saiicem graecam disdndito ; Fragm. Mem. dict. 70 : 
tales igitur amidtiae sunt remissione usus diluendae et ut Cato- 
nem dicere audivi, dissuendae magis, qium disdndendae. Hoc 
loco yerbum translate usurpatur, opponitur yerbo dissuendi: 
hoc est paulatim aliquid solyere, illud alicui rei yi subitum 
finem facere. — discordis; Pompon. 164: Blanda fallax su- 
perba, impotens Discordis. idem ac discors est. — discor^ 

dabUis. Plaut. Gapt. 402: Nos fUisse ingenio hau discor- 

dabili. Similem sententiam etiam yocabula discordia, discor- 
ditas, di^cor^re praebent : discordia Plaut Truc. 420 : iTa&^fro 
ab illo, facile invenio quo modo Discordiam et divortium inter 
nos parem; eadem yi discordiam Ter. Hec. 693; Atta 21; 
discordia Caton. Fragm. Orat. Rel. VI, 2; PubL Syr. Sent. 
131; discordiae Attius 587. — discorditas uno loco pro dis- 
cordia usurpatur, Pacuy. 178: Qu^ntamque ex discordidate 
cladem importem familiae. — discordare; Plaut. Merc. 231: 
Ei ne noceret, quam domi ante habui capram Neu discordarent 
si ambae in uno essent loco; Ter. Andr. 575: Set quid ais? 
quid? qui sds eos nunc discordare inter se? — discumbere 
proprie de multitudine dici tantum potest, quae ad diyersos 

lectulos discedit, deinde tamen de singulis dicitur. Est ver- 
bum mensae accumbere, dein dormiendi causa accumbere, 
Plaut. Merc. Prol, 100: Discuhitum noctu, ut imus, ecce ad 
me advenit Mulier, qua muliere alia nuilast pulcrior. — dis- 
cutere significat in omnes partes concutere, huc illuc iacere, 
disicere. Luc. Sat. IX, 75: arripio et rostrum Idbeasque huic 
zopyriatim Percutio dentesque advorsos discutio omnis. Dein 
yerbum similem in sensum transit, quam scrutandi et explo- 
randi causa aliquid concutere: Publ. Syr. Sent. App. 291: 
Discute quod audis omne, quod credis proba. — disertus. origi- 
. nem vocabuli cognoscere iam supra studui. Exstat praeter 
Terentii Eun. V, 6, 10 apud Publ. Syr. Sent. 684 : SaHs disertust, 
e quo loquitur veritas; Afran.. 51: Quod vult diserte pactum, 
haut dictum; Plaut. Amph. 578: Satin hoc plane, satin diserte 
esse, ere, nunc videor tibi locutus; diserte est distinct«, plane; 
Plaut. Stich, 241 : Fuit disertim, verum id usu perdidi; Titin. 
150: „ffabui recte (me) disertim''; Attius 350: Disertim id 
unum incommodis defit meis, ' Librariorum errore saepius 
— sicPlaut. Stich. 241 CDF ife^^r^w praebent — , vocabula 
disertus et desertus confunduntur. — disicere in diversas 
partes iacere. Caton. Orat. Rel. I, 26: Item^ uti ab Thermo- 
puleis atque ex Asia maximos tumultus maturissime disieci 
atque consedavi; disieci idem est, ac dissolvi; Enn. trag. 78: 
Cui nec arae patriae domi stant, fractae et disiectae iacent; 
Attius 348: .... disddia amantem scindere Turbat vulgum, 
evitat, moeros disicit. — dishiascere findi. Caton. d. r. r. XII: 
Confibulas ligneas, qui arbores conprimat, si dishiascent. Codices 
melioris auctoritatis dishiascent fret.eheiit^ deterioris ^^^^^(^en/, 
dehissent. — dispalescere. divulgari, palam fieri. Plaut. Bacch. 
1046: Si plus perdundum sis, perisse satius est Quam illut 
flagitium vulgo dispalescere. Hoc uno loco priscorum scrip- 
torum id vocabulum inveni. — dispandere. hoc ad verbum in- 
primis est conferendus Gellius XV, 15: ab eo, quod est pando, 
passum veteres dixerunt, non pansum et cum ex praeposiiione 

expassum, non expansum, Caecilius in Synaristosis (R. 197)i 
heri vero ' prospexisse eum se ex tegulis, Haec mmliasse et 
flammeum expassum domi. capillo quoque esse mulier passo 
dicitur 'quasi porrecto et expanso* et passis manibus et velis 
passis dicimus, quod significat diductis atque distentis, Itaque 
Plautus in MiL gl, (359) a littera in e mutata per compositi 
vocahuli morem dispessis dicit pro eo, quod est dispassis: 
Credo ego istoc exemplo tihi esse pereundum extra porlam 
Dispessis manihus patihulum quom habebis. Quamnam id ob 
rem? Codices varias scripturas praebent: A dispensis, BCD 
dispersis . sane est legendura dispessis, quae forma est pro dis- 
passis, haec pro dispansis, Dispessis etiam editio princeps 
praebet. Pacuv. 19 legimus: ... cervicum Floros dispendite 
crines. Ita Ribbeckius verba restituit; Servius habet dis- 
perdite, Dispefidite crines similem vim praebet, quam apud 
posteriores scriptores verba saepissime usitata : crines passi, 
Alia forma dispandendi verbi dispennere esse videtur, quam 
formam Nonius p. 9. testatur : Dispennere . . . tractum a pennis 
et volatu avium, Rectius mihi ii fecisse videntur, qui dic- 
tum putant verbum pro dispendere, d littera in praecedentem 
litteram nasalem mutata, a dis et pando. Plaut. Mil. gl. 
1407: Vbi luhet, dispennite hominem divorsum et distennite, 
Hominem dispennere idem fere esse videtur atque expansis 
bracchiis hominem alligare, ut se movere amplius non possit. 
— dispendium, a pendendo ; verbum dispendendi est huc illuc 
pendere atque ponderare. dispendium ideo, inquit Varro, qu^d 
in dispe?idendo solet minus fieri. Legimus vocabulum Plaut. 
Merc. Prol. 30: Inhaeret aviditas, desidia, iniuria Inopia 
contumelia et dispendium. Eadem vi Prol. 51 : dispendio, 
Men. 485: dispendio; Ter. Eun. 929: sine dispendio, Hec. 
795: dispendio. Adde Enn. Annal. 14. — dispensare uno 
loco legitur. Plaut. Bacch. 972: Nunc alteris etiam ducentis 
usus est, capto Ilio Qui dispensentur, ut sit mulsum qui tri- 
umphent miUtes, Notum ost, imperatores Romanos triuniphan- 

tes pecuniam inter milites dividere esse solitos. — dispen- 
sator proprie est servus, qui domus urbanae rationes curat et 
domini pecuniam administrat. Ita primum dispensatores teste 
Festo dicti sunt, qui aes pensantes expendebant, non adnu- 
merabant.. Hinc deducuntur expensa sive dispensata. Exstat 
dispensator Corp. Inscr. Lat. I, 1044: „Daritis Disp. de suo 
fac. coer, — tfwj»^rcw/er^est percutiendo disicere: Plaut. Cas. 
IV 5, 18: Cerebrum dispercutiam, excetra tu: ludibrio pes- 
sima adhuc Quae me habuisti; hoc uno loco verbum legitur. 
— disperdere, in omnes partes perdere. Com. Rom. Fragm. 
inc. Pall. 12 : qualem demens iste chlamydem disperdit? Caton. 
libr. ad. Marc. fil. I, 8: iurarunt inter se barbaros necare 
omnis medicina, sed hoc ipsum mercede facient, ut fides iis sit 
et facile disperdant; Plaut. Cas. II 3, 32: Bibe, es, disperde 
rem. Disperdere hic vim verbi dissipandi praebet. Similiter 
Plaut. Trin. 344: disperdidit; Titin. 16: disperdit. — Passi- 
vum verbi est disperire i. e. in omnes partes, funditus perire. 
Saepius videmus verbum cum adverbio male coniunctum. 
Plaut. Poen. 844: Sed ad postremum nihil apparet: maie par- 
tum male disperit. Sed ceteras verbi usitatissimi formas, 
quoniam usus per se planus est, versuum numeris tantum 
ascriptis afferam: Plaut. Stich. 753: dispereo, Poen. 908: 
disperibit, Most. 375: disperisti, Mil. gl. 163: disperistis. Sae- 
pissime autem disperii formam, quae est exclamatio despe- 
rantis, ut perii, interii, actum est de me invenimus. Plaut. 
Cas. V, 3, 2, ast. IV, 2, 2, IV, 2, 47, Bacch. 1116, Most. 
375, 1030, Merc. 599, 681, 709, 607, Aul. 242, Pers. 853, 
Trin. 1086, 1089; Ter. Heaut.'404, 970, Adelph. 355; Com. 
Rom. Fragm. Afran. 65, S. Turpil. 179. — dispergere, in 
omnes partes spargere, in diversas partes fandere. Trag. 
Rom. Fragm. inc. 168: Puerum interea optruncat membraque 
articulatim dipidit Perque agros passim dispergit corpus . id ea 
gratia; eodem sensu Ter. Adelph. 317: dispergat, 782: dis- 
pergam. — dispertire a nonnuUis etiam dispartire scribitur, 

quani scribendi rationem uno loco (Afran. 2 dispartian" 
iurj inveni; aliis locis dispertire exstat. Dispertire prisci 
dixerunt, apud posteriores passivum dispertiri est usitatius. 
Idem est verbum atque huc illuc partes dare, in diversas 
partes dividere. Plaut. Amph. 220: Postquam utrimque exi- 
tumst maxuma copia Dispertiti viri, dispertiti ordines, Eandem 
vim praebent: dispertisse YlBut Mil. gl. 730, dispertirem Axxl. 
282, dispertivisti^^X^ dispertirier Vsend. iil^ dispertimini Cnrc. 
189; dispertiam Nov. 15; dispertit Caton. Fragm. Ori». lib. 
III, 1 ; dispertieram Orat. Rel. I, 21. — disponere res plures 
diversis locis ordine ponere. Caton. d. r. r. XLVII: harun- 
dinem sic serito; ternos pedes oculos disponito; Corp. Inscr. 
Lat. I, 577, 2 : Inasserato asseribus abiegnieis sectilibus crasseis 
quoque versus disponito ni plus dodrantem, — dispulverare, in 
pulverem redigere, dissolvere. Naev. com. 57: Saxa, silvas, 
lapides, montes dissicis, dispulveras, — disputare i. e. hinc et inde 
putare, ex utraque parte disserere, dein dicendo cum alio cer- 
tare, sermoneni habere de alique re. Plaut. Aul. 529: Ubi 
disputatast ratio cum argentario; hic prima ac propria vis 
verbo inest: disputatast est iiquida facta, ut nihil confusum 
sit. Vi disserendi exstat Ter. Andr. Prol. 15: Id isti vitu- 
perant facium atque in eo disputant; disputem Plaut. Men. 
Prol. 50, dispuiavi Uost 88, disputa 1137, Rud. 718. — dis- 
sicere verbum alii docti viri aliter interpretati sunt. Expe- 
divit rem Ribbeckius ^) cui plane assentior. Liceat hoc loco 
verba eius breviter afferre : neque enim adseniior Fleckeiseno, 
qui in anall. philoU. 1863 p, 199 adn. olim prolatam satisque 
refutatam opinionem, qua dissicere formam a disiaciendo repe- 
tiverunt, resuscitavit ei ita firmare studuit, ut duce Lachmanno 
(Lucr. p. 128) geminatam fuisse consonantem s eo consiHo sta- 
tueret, ui ei positione productae syllabae primae mensura et 
sequentis i singularis quaedam natura indicaretur. adsimula- 



1) Com. Rom. Fragm. Coroll. 14. 

tionis quidem, non geminationis exempla in verbis compositis 
sat trita sunt: reccido, redduco, relliquiae (in quihus red prae- 
positio latet) quibus addenda affero, aggero sescenta alia. sed 
inaudita talia abbicio, addicio, innicio et similia, in quibus non 
praepositionis consonantem, sed verbi vocalem i a quibitsdam 
geminatam fuisse constat. quorum exemplo disiicio scriben- 
dum erat, non dissicio. nec non disertis veterum praeceptis 
verbi dissicere origo plane diversa indicatur, nam Priscianus 
p. 1002 (quo ipso loco perperam usus est Fleckeisenus) cum 
in his 'dis praeponitur, quando sequitur c vel f vel p vel s vel 
t vel i loco consonantis, ut discumbo, discutio, differo .... dis- 
pliceo, disputo, disperdo, dissicio, dissero, distraho, disturbo, 
distorqueo, disiectus, disiungo' composuerit cum dissero verbo 
dissicio, separaverit a disiectus participio, omnibus autem exem- 
plis ipsius verbi simplicis consonantem initialem servaverit, in- 
cipere compositi dissicio verbum simplex consonante s haud am- 
bigue declaravit, ergo rectissime in glossario A, Mai (auct, 
cl, VIII, 178) explicatur : dissicere, sat plane etiam in Pari- 
sino Hildebrandi p, 112 dissice separa, divide, minus bene 
in Bernensi C n. 224 dissice disperge, neque enim defue- 
runt inter veteres Utteratores, qui dissicere et disicere confun- 
derent, quia scilicet a secando facium dissecare verbum extitit. 
secere autem non magis mirum esse, quam sonere, tonere, lavere 
alia multa, olim C, L, Schneiderus grammat. element, II, 549 
sanissimo iudicio perspexit. et ab hac potissimum verbi forma 
putaverim orta esse insicia vel isicia et prosiciem extorum. 
Singulos locos priscorum scriptorum, quibus dissicere exstat, 
perscrutemur: Plaut. Curc. 424: Clypeatus elephantum ubi 
machaeram dissicit, ubi sane est dissecat intelligendum; Caec. 
239: dide ac dissice Per me licebit, de quo loco dubitari posse 
videtur : nam ubi de adulescentium luxuria agitur, ibi disiciendi 
vis aptior esse videtur. Naev. 57 : Saxa, silvas, lapides, montes dis- 
icis, dispulveras; etiamhoc locoverbum^mwviverbi dissipandi 
optimum praebet sensum. Aliis locis scriptorum priscorum hoc 

verbum non inveni. — Dissentire. Pacuv. 73 : concentare ac 
dissentire parii ac da rursum aequiter. — dissipare a ^i^ et a voca- 
bulo obsoleto supo vel sipo quod teste Festo ia^cere signi- 
ficat, unde dissipare disicere, dein dispergere, disturbare. 
Vocabulum sipo etiam invenimus in obsipare verbo, quod 
Plaut. Cist. II 3, 37 : Avecta est, inquit, peregre hinc habita- 
tum. Obsipat Aquulam legimus. Sane sensu verbi obiciendi 
usurpatur. Verbum dissipandi habet Attius 587: ne horum 
dividiae, discordiae Dissipent, disturbent iantas et tam opimas 
civium Divitias; Caec. 205: Percuiias pavidum, postremo a 
parco patre Quod sumas quanto dissipes libeniius. Aliquoties 
etiam formam dissupare legimus, sic apud Ennium trag. 105: 
alia fluctus differt, dissupat Visceratim membra, maria salso 
spumant sanguine; inc. fab. 169: Perque agros passim disper- 
git corptcs: id ea gratia Ut, dum nati dissupatos artus captaret 
parens. — dissociare i. e. a societate disiungere. Luc. Sat. XXIX, 

65 : dissociata aeque omnia ac nefantia, — dissolvere est 

disiungere, quod ligatum aut coniunctum erat. Corp. Inscr. 
Lat. I, 542: tua pace rogans te cogendei dissolvendei tu ui 
facitia faxseis; Publ. Syr. Sent. 706: Dissolvit legem misericors 
cum iudicat, Eundem fere sensum atque argumento respon- 
dere eiusque vim infirmare praebet verbum Ter. Phor. 655: 
Sed mihi opus erat, ut aperte tibi nunc fabuler Aliquantulum 
quae adferret, qui dissolverem, Quae debeo; deinde est expe- 
dire Ter. Heaut. 508: Dissolvi me, otiosus operam ui tibi da- 
rem; Plaut. Merc. 166: Obsecro, dissolve iam me: nimis diu 
animi pendeo; Poen. 148: Si auctoritatem postea defugeris 
Ubi dissolutus tu sies, ego pendeam. — dissuere est discin- 
dere, quod consutum est. Uno loco exstat apud Catonis 
Mem. dict. 70: tales igiiur cmicitiae sunt remissione usus di- 
luendae et ut Catonem dicere audivi, dissuendae magis, quam 
discindendae. — distabescere, in omnes partes tabescere. 
Caton. d. r. r. XXIV : .... eum in fiscella suspendiio sinitoque 
cum mmio distabescat, — distendere, in diversas partes ten- 

dere. Plaut. Mil. gl. 1407: Uhi ItibeU dispennite hominem di- 
vorsum et distennite (iam Meursius scribendum esse censet 
distennite, non distendite, primum quod Donatus ad Ter. Phor. 
330: Qui istuc? (hUa non rete accipitri tennitur neque miiuo 
TOcabuIum tennitur testetur, dein, quod poeta sermonem vul- 
garem esse imitatus videatur); Cas. IV 1, 19: Cupiunt extru- 
dere incenem ex aedibtis, Ui ipsae soiae ventres distendant 
suos (hoc loco verbo similis vis ac verbo implendi inest: 
tractum est ab utre, qui cum plenus est, ex omni parte ten- 
ditur, vacuus vero laxatur et contrahitur) ; idem fere signi- 
ficat Luc. Sat. XXVI, 60: — ut, si eloviem facere per ven- 
trem veiis Sudor se omnibus distento corpore expirat viis, — 
disterere^ in diversas partes terere, dein crebro, subtiliter 
terere. Caton. d. r. r. LXXV : Casei pondo II bene disterai in 
mortario. ubi bene disiriverit, farinae siiigineae iibram aut si 
voies tenerius esse seiibram simiiaginis soium eodem indito, per- 
miscetoque cum caseo bene, — Bistinere. Afran. 73 : nunc est 
distentus animus .. negotiis. — distrahere distorquere fro^rie est 
in diversas partes trahere, discerpere, dein dirimere, dissolvere. 
Plaut. Curc. 236: Lien enecat, renes doient, Puimones distra- 
huntur, cruciatur iecur\ Pacuv. 159: Nam te in tenebrica saepe 
iacerabo fame Ciausum etfatigans artus torto distraham; Plaut. 
Trin. 833 . . . nam apsque forei te, sai scio in aiio Distraxis- 
sent disque tulissent sateiiites tui miserum foede; 617: ere 
Charmides, quom apsenti hic tua res distrahitur tibi; Ter. Phor. 
618: Tum praeterea horunc amorem distrahi poterin pati? Dein 
verbum in vim verborum disiungendi, separandi transit Ter. 
Hec. 492 : Qmndoquidem iiiam a me distrahit necessita^; Phor. 
201 : Quod si eo meae fortunae redeunt, Phanium Abs te ut 
distrahar, Nuiiast mihi vita expetenda, Denique verbum ad 
animum transfertur : etenim distrahi animus dicitur, vel cum 
in quam partem decernat, non videt, vel cum diversis 
studiis distinetur. Plaut. Merc. 470: Pentheum diripuisse 
aiunt Bacchas: nugas maocuma^ Fuisse credo, prae ut quo 

pacto ego divorsus distrahor\ Cist. II 1, 5: Exanimor, fe- 
ror, differor, distrahor, diripior: ita nvbilam mentem Animi 
hdbeo, ubi sum, ibi non sum, ubi non sum, ibi est animtcs. — 
distractio, Plaut. Pseud. 70: Harum mihi voiuptatum omnium 
atque itidem tibi Distractio, discidivm, vastities venit, — dis- 
tribuere^ diversis hominibus vel diversis modis tribuere. Ter. 
Adelph. 371: Dedit praeterea in sumptum dimidium minae: 
Id distributum sane est ex sententia. Hem. — distruncare, in 
partes dissecare. Plaut. Truc. 614: Tange modo: iam hic ego 
ted agnum faciam et medium distruncabo. — disturbare, dis- 
icere, evertere. Plaut. Pseud. 550: At nunc disturba, qtcas 
statuisti, machinas, Translate disturba usurpatur; significat, 
consilia fraudulenta abicere. Ter. Andr. 182: Ut ne esset 
spatium cogitandi ad disturbandas nuptias, ubi idem valet ver- 
bum atque impedire, prohibere. — divaricare, in hanc vel illam 
partem distendere. Gaton. d. r. r. XXXII, e: Arbores hoc 
modo putentur, rami ut divaricentur, quos relinques et uii recte 
caedantur et ne nimium crebri relinquantur. Dictum est, inquit 
Nonius, ab his, qui vitio naturae ita sunt pedibus discretis, ut 
eos in diversum habeant separatos); XLV, 3: Si in scrobibus 
aut in sulcis seres, ternas taleas ponito, easque divaricato; 
id est in diversum dirigito. — divexare, huc illuc vexare, 
vehere, varie vexare personam vel rem. Pacuv. 201: 
Neu reliquias quaeso mias sereis denudatis ossibus, Peu terram 
sanie delibutas foede divexarier; Plaut. Pers. 780: Ita me 
Toxilus perfdbricavit itaque meam rem divexavit. — dividere. 
verbum est compositum a di et vid, Proprie idem est ac di- 
versas in partes secare, partiri. Plaut. Stich. 701: Atque 
adeo, ut tu scire possis, pacto ego tecum hoc divido; eodem 
sensu usurpatur dividam Plaut. Aul. 767 : dividant Poen. 775 ; 
divideRnd. 1011; divideturWl.ghSQQ] dividere Am^h, 1126^ 
divisa Ter. Andr. 476; divisum Porapon. 136; dividam 180; 
dividat Caton. d. r. r. CXXXVI; XIX, XXIX: dividito; in 
lege agraria (C. I. L. I, 200, 6) divideretur; in lege Rubria 

(I, 205/2, 55) deividunda, Dein traubit verbum dividendi iu 
significationem verborum distrahendi, divellendi apud Attium 
534: Unde ignis cluet mortalibus clam Divisus; dein in vim" 
verbi diffindendi Trag. Rom. Fragm. inc. fab. 167: Puerum 
interea optruncat membraque arficulatim dividit; dein verbi 
dignoscendi, distinguendi Luc. Sat. XVI, 4: legavit quidam 
uxori mundum omne penumque. Atquei quid mundum, qmd 
non? quis dividet istuc; dein verbi distribuendi Plaut. Aul. 
108: Nam noster nostrae quist magister curiae dividere ar- 
gentum oportuit; Pers. 757 : dividam ; Caton. d. r. r. XXIII, 2 : di- 
vidito, LXX, 2: dividito; Orat. Rel. II, 12: divisi, Epist. inc. 
libr. VI : divisa. Denique verbum dividendi etiam obscenum 
sensum capit Plaut. Aul. 283, 286: Me quidem hercle hic 
hodie tam palam non divides. Pol si quis vellet ted, haud nolles 
dividi. — dividia. certe a verbo dividendi vocabulum est duc- 
tum. Apud Nonium (101, 19) legimus: dividia est taedium. 
dividiae ut dissensiones. Festus docet: vocdbulum discordiam 
significare ; Varro d. 1. 1. VII, 60 : dividia ab dividendo dicta, 
quod divisio distractio est doloris. Plerique viri docti hanc 
esse propriam vim vocabuli censent: dissensionem et discor- 
diam, quia omnis dolor et taedium dissensio quaedam et 
discordia animi est a re molesta refugientis. Sane omnibus 
locis quibus exstat vocabulum dissensionem vel discordiam 
cum animi tum animorum civium significat. Notandum est, 
vocabulum tantum apud priscos exstare, apud posteriores 
non inveniri. Exstat vi supra memorata Att. 587: ne 
horum dividiae, discordiae Dissipent, disturbent iantas et tam 
opimas civium Divitias; 152: Huius me dividia cogit plus 
quam est par loqui; Naev. Com. 48: dividiaest; S. Turpil. 59: 
sperabam consilia nostra dividiae tibi, cum aetas accesses, non 
fore; Plaut. Bacch. 770; Nimio illaec res est magnae (?) di- 
vidiae mihi Supterfugisse sic mihi hodie Chrysalum, 1033: 
Cave tibi ducenti nummi dividiae fuant, Merc. 61 : Non tibi 
istuc magis dividiae est quam mihi hodie fuit ; Stich. 19; Haec 

mihi dividiae et senio sunt, Cas. II 2, II : Aegre idem mihi 
est dividiae, credo ecastor; Truc. 856: Na^n mihi dividiaest 
tonstricem meam sic malitiam male Exstinxe et meum Dinarchi 
puerum inventum filium. — dividus idem est ac divisus. 
Lachmannus Lucr. p. 306 quo loco verba facit de reliquu^, 
consequusy deliquus adiectivis demonstrat, eiusmodi adiectiva 
a bonis scriptoribus syllabis divisis esse prolata. eidem re- 
gulae subiacere ingenuus, ambiguus alia, discrepare, in quibus 
incorrupta sit media simplicis syllaba cum vocali sua praeter 
e, congradits .... dividus, sed con/ragus a frangendo non esse 
antiquum, non recte factum ; non pertinere autem huc, quae 
sine praepositione non minus integrae maneant, svbcavus .... 
quo dividuus referendum esse, quod plerique ita dixerunt, 
scilicet a viduo similiter deductum, ut dimidium a medio. 
Legimus dividits uno tantum loco apud Attium 117: Nosque 
ut seorsum dividos leto offeres, Nonius p. 95, 24 : dividos, id 
est separatos. — dividuus. primum vocabulum id significat, 
quod dividi potest, dein idem est ac divisus. Plaut. Rud. 
1408: Dividuum talentum faciam; Ter. Adelph. 241: Potiu^ 
quam venies in periclum, Sannio Servesne an perdas totum, 
dividuom face- 

§ 3. Transeamus ad tractanda ea verba, quibus inest vis 
quaedam separandi vel segregandi. Quae vis ut a priore illa 
ducta est ita etiam his in verbis principalis fuit: sed usu 
factum est, ut principalis vis magis obscuraretur. • Sic in eo 
verbo, a quo initium fiat, diiungo (pro quo et disiungo dici 
supra monui). Mil. gl. 1327: quom ego servtcs quando aspi- 
cio hunc, lacrumem, quia diiungimur; ubi principalis vis con- 
spicua est. Obscuratur illa Ter. Hec. 160: atque ea res ... 
Diiunxit illum db illa. Cf. quae de differe et distrahere dixi. 
Idem de discedendo dicendum. Proprie est in diversas partes 
ire: dein vim separativam habet his locis: Ter. Andr. 148: 
Ita tum discedo db illo. Plaut. Asin. 603 : ab ista non pedem 
discedat: 251 : iam diust factum quom discesti ab ero. — diifi 

creparCy diverso modo crepare, translate : non convenire, dis- 
cordare, dissimilem esse. Luc. Sat. VI, 40: ut fpvyt discrepat 
ac tov di k^i^Qna^BV l4n;6Xkwv. Att. 48 : Qme cum componas, 
dicta factis discrepant, — discrimen: a verbo discernendi, 
quod res una ab alia discernitur. In glossis Placidi legi- 
mus : discrimen aliquando duarum rerum separationem ostendit, 
qme coniunciae esse possunt . . . Uno tantum loco hoc voca- 
bulum inveni. Luc. Sat. XXIX, 8: ei amabai omnes. nam 
discrimen non facit quei signat linia alba. Hunc ad locum 
Nonius (282, 17) adnotat: discrimen rursum separatio a dis- 
cernendo. — disparare idem fere valet, ac separare, seiun- 
gere. Plaut. Rud. ProL 10: Quist imperator divom atque homi- 
num luppiter, Is nos per gentis alium aJia disparat. Cf. dis- 
par. — distinguere. Alii verbum derivari volunt a tingo vel 
antiquo tinguo, ut proprie sit tingendo et colorando discri- 
minare, alii a stingo (stig, a quo etiam stimulus) graece 6rlt,&, 
pungo, ut sit proprie dispungere, h. e. punctis rem a re dis- 
criminare. hoc sane verum est. Conferenda sunt verbaVelii 
hovigi^^): voces, in quibus u littera videtur sese supervacua: 
ut cum et scribimus ei pronuniiamus arguere: siquidem et urgeo 
et ungo hanc non desiderani litteram, ut apparet ex scripiis 
aniiquorum, qmrum eleganiiam ei auctoriiaiem sequendam 
supra diximus. nonnuUi inventi sunt, qui disiinguere quoque 
sine u litiera scribere ei dicere maluerunt, adicienies illdm 
rationem, quod distinguere esi interposiio puncio dividere aique 
diducere. nec non quidam hoc ipsum distinguere arbiirantur 
dicium Tcagk tip tsksi, sive quod disiinguatur res iUa, quae 
scribiiur, sive quod tingai id quod inscribitur. tamen in hac 
voce sic u Utieram occupavit consueiudo, ut non facile possit 
aveUi, Apud Plautum atque Terentium verbum me legere 
non memini; apud alios priscos scriptores exstat: Pacuv. 61 : 
Habeo ego istam, qui disiinguam inier vos geminitudinem. Acc. 

Didasc. IX, 1 : nam quam varia sint genera poematorum, Baebi 
quamqmm longe distincta alia ab aliis, sis, nosce, duobus 
locis verbum eundem fere sensum praebet, quem verbum 
secernendi. — diversus, in aliam partem versus. Luc. Sat. 
XV, 16: hunc millei passum qui vicerit atque duobus Campanus 
sonipes succursor nullu* sequetur Maiore spatio ac div$rsu* vide- 
bitur ire (diversus ire significat: illi non comes ire); Caton. 
Fragm. Orat. Rel. V, 1 : Maiores seorsum atque diverstm pre- 
tium paravere bonis atqtie strenuis decurionatus, optionattis, 
hastas donaticas aliosque honores. In diversas partes, huc 
illuc versus vocabulum est Plaut. Merc. 471 : Fuisse credo, 
prae ut quo pacto ego divorsm distrahor, eadem vi exstat 
divorsum Plaut. Mil. gl. 1047; divorsi Rud. 1252 j divorse 
Trin. 409; divorsae Truc. 787; Ter. Andr. 260; divorsi Trag. 
Rom. Fragm. Pacuv. 224. — divortium, proprie divortia sunt 
flexus viarum, hoc est, ubi via in aliam partem tenditur; ^'^) dein 
est locus, ubi aqua in aliam partem diffluit; sic. Luc. Sat. 
VIII, 18: verum flumen uti acque ipso divortio aquae sunt ilig- 
neis pedibus cercyrum conferet aequis, dein vocabulum sae- 
pissime translate usurpatur de discessione, inprimis de dis- 
cessione coniugum et dissolutione matrimonii. Plaut. Mil. gl. 
1167: ffinc senem abs te abisse, posiquam feceris divortium; 
Aul. 233: Neutrubi habeam stabile stabulum, si quid divorti 
fuat (cod. B D I devorti praebent) ; Stich. 203 : Uxorin sit red- 
denda dos divortio\ Truc. 420: Habebo ab illo, facile invenio, 
quo modo Discordiam et divortium inter nos parem; Caton. 
Fragm. Orat. Rel. LXVIII, 1 : Vir cum divortium fecit, mulieri 
index pro censore est, imperium quod videtur habet; Nov. 
89 : Postquam se vidit esse heredem, desvbito divortium Fecerunt. 
lam ad vim augendi transeamus. Hanc vim e vi divi- 
sionis esse ducendam atque in iis tantum verbis posse inveniri. 
quae affectum quendam indicent, iam supra exposui. 

Hanc dicendi consuetudinem docent verba: discruciare h. e. 
ita cruciare ut corpus differri videatur vel animus, dein 
valde cruciare, torquere. Plerumque verbum passive usur- 
patur et ad animum refertur, sic Plaut. Aul. 105 : Discntcior 
animi, quia ab domo abeundumst mihi; Trin. 103: Haec quom 
audio in ie dici, discrucior miser; eodem sensu legimus: dis- 
crucior Plaut. Bacch. 435, Cas. II 3, 58, Poen. 368; Terent. 
Adelph. 610: se discruciare exstat apud Non. p. 572. Plaut. 
Fragm.: Quid murmurillas tecum et te discrucias? — discupere 
idem esse, atque valde cupere, intellegimus ex Plaut. Trin. 
931 : Lttbet audire, nisi molestumst. Quin discupio dicere. — dis- 
pudet, valde pudet. Plaut. Bacch. 481: Nam alia memorare 
quae illum facere vidi, dispudet; Most. 1166: Si hoc pudet 
fecisse sumptum, supplicii habeo satis. Dispudei, Si istam das 
veniam, quid me fiet nunc iam? Ter. Enn. 832: Scelesta, ovem 
lupo commisti. dispudet Sic mihi data esse. quid illut hominis 
est? — distaedet, valde taedet. lam in Charisii Arte gramma- 
tica ^^) legimus : dis pro valde in dispudet, distaedet. Taedium 
vel pudor in omnes corporis partes penitus penetrare vide- 
tur. Plaut. Amph. 503: Abeas? Edepolhaud quod tui me neque 
domi distaedeat? Ter. Phor. lOW :\Demipho, te appello: nam 
cum hoc ipso distaedet loqui. Verbum discupiendi et verba 
impersonalia dispudet, distaedet sola apud priscos scriptores 
videntur exstare. — distorquere, in diversas partes, valde 
torquere. Ter. Enn. 670: lllut vide, os ut sibi distorsii car- 
nufex. — Hoc loco etiam de discavendi verbo paucis agendum. 
legitur Plaut. Men. 249 ex ed R. : Dictum facessas doctum 
et discaveas malo. Codice» varias scripturas praebent: B 
edis caveas, C ediscaveas, F et discaveas; et discaveas etiam 
Camerarius atque eum sequentes recentiores editores in con- 
textum receperunt. Ego verbum discavendi reicendum puto. 
Primum vocabulum aliis locis non invenitur, dein non est 

traditum^ sed per coniecturam in contextum receptum ; denique 
affectus quidam, quem omnia eiusmodi verba, ut memoravi, 
indicant, frustra quaeritur. His ex causis verbum discavendi 
reiciam atque repudiem. Conicio sic esse scribendum : et sis 
caveas malo. Haec scribendi ratio codice B probari mihi 
videtur: et sis facillime ortum esse potest ex edis. sensus 
est: noli mihi argutari et cave si placet malo. sis h. e. si 
vis saepissime cum verbo cavendi coniunctum esse docent 
Plaut. Amph. 845: Amphitruo*s profecto: cave sis ne tu te 
usu perduis; Ter. Enn. 799: Cave sis - nescis cui male dicas 
nunc viro. non tu hinc abis? et permulti alii loci. sis, quod* 
plerumque postponi solet, interdum etiam verbo praeponi 
intellegimus ex Plaut. Amph. 286 : modo sis veni huc, et Aul. 
46: illuc sis vide. 

Accedamus ad ultimam significationem praepositionis, ad 
vim minuendi vel negandi, quam ex exemplis optimeper- 
spicimus. — diffidlis. satis est notum, qua ratione vocabu- 
lum sit compositum, qualisque sit vis adiectivo. Propter- 
ea tantum locos, quibus vocabulum exstat, breviter afferre 
praestat. Legimus rfi^id/i^ Plaut. Trin. 646; Ter. Heaut. 805; 
Com. Rom. Fragm. Afran. 252; Publ. Syr. Sent. 203; diffi- 
cile vel difficilest V\dMi.Trm. 620; Ter. Andr. 211, 381, Eun. 
209, 1056, Heaut. 675; Com. Rom. Fragm. Pall. inc. 38; 
Publ. Syr. Sent. 145, 415; diff^icilem Ter. Heaut. 535; Publ. 
Syr. Sent. 133; di/ficili Publ. Syr. Sent. 630; difficiles Luc. 
Sat. Vn, 31; Publ. Syr. Sent. 446; difficilia Publ. Syr. Sent. 
188; difficilius Caton. d. r. r. CXXII; diffidllimum, Publ. Syr. 
Sent. App. 192. — difficultas. Plaut. Epid. 287; Ter. Hec. 
666. — diffidere ;yerho contrariam vim ac verbis fidendi et 
confidendi inesse, his ex locis intellegimus : Plaut. Rud. Prol. 
82: Valete ut hostes vostri diffidant sibi; Epid. 112: Nihil 
agit, qui diffidentem verbis solatur suis; Merc. 856: Nam tu 
quemvis confidentem facile tuis factis fades Eundem ex con- 
fidente actutum diffidentem denuo: Caton. d. r. r. CLVII, 13 ; 

Quos diffidas sanos facere, facies; Corp. Inscr. Lat. I, 1175: 
Quod re sua difeidens, aspere afleicta. — disconditcit. signi- 
iicare verbum id quod contrarium sit notioni conducendi, i. 
e. nocere, nos docet versus ille Plautinus Trin. 930: Set nil 
disconducit huic rei. quid ais? quid iam? hoc te rogo. — 
dispar, non par, Pompon, 136: ..... caive, adportas nuntiutn No- 
bisdisparem divisum: huic seniseniumetmetum; eadem vi dispar 
Trag. Rom. Fragm. Attius 156; dispari inc. fab. 184. His 
fortasse addendus Plaut. Amph. v. 549. — displicere, non 
placere. Plaut. Men. 670: Si tibi displiceo, patiundumst: 
placuero huic Erotio; eodem sensu displiceat Plaut. Mil. gl. 
614; displicebo Ter. Heaut. 1043; displicebit 912^ dispUcet Luc. 
Sat. XXVI, 21; dispHcere, Publ. Syr. Sent. App. 29. — dissi- 
milis, non similis, absimilis. Plaut. Men. 1064 : Pol profecto 
haut est dissimilis meam quom formam noscito; eadem notione 
dissimilis Luc. Sat. XXVI, 19, Ter. Adelph. 825; dissimili 41, 
Andr. Prol. 10 et U. — dissimulare proprie est dissimilem 
facere, diligenter celare. simulare est fingere scire, quae 
nescias, dissimulare fingere nescire, quae scias. Saepissime 
verbum hac notione apud priscos scriptores legitur. Plaut. 
Men. 641 .... hominem maium, Ut dissimuiat. non potes 
celare: rem novit probe; dissimulas Ter. Hec. 578; dissimulat, 
Plaut. Men. 608, Poen. Prol. 112, Merc. 971, Ter. Phor. 429, 
Publ. Syr. Sent. 510; dissimulabam Plaut. Epid. 238; dissi- 
mulabat Plaut.Mil. gl. 462; dissimulant CeiS. IV, 1, 13; dissi- 
mulabo Mil. gl. 992, Most. 1071; dissimulavero Mil. gl. 260; 
dissimulando Most. 1015; dissimulare Ter. Hec. 552, Publ. 
Syr. Sent. App. 301; dissimulatum Ter. Andr. 132. — dissua- 
dere. Plaut. Cist. II, 1, 10: Modo quod suasit, dissuadet; 
qitod dissuasit, id ostentat; Asin. 931: Non taces? Ego dissua- 
debam, mater; Trin. 670: Minm placet, quod consuadetur: 
quod dissuadetur placet. 

§ 4. Ex verbis a di vel dis incipientibus consulto ex- 
clusimus multas, quas inter se commutatas esse in libris cog- 

novi. De his nunc agendum est. Diducere, in diversas 
partes ducere. Cat. de r. r. CLV 1: cum pluere incipiet, fa- 
miliam cum ferreis sarcuiisque exire oportetf inciUa aperire, 
aquam diducere in vias et segetem curare oportet uti fluet. 
Pro scriptura deducere quae est apud Schneiderum recte 
Keilius cum bonis libris diducere reposuit: aqua in diyersas 
partes fluit. Contra Ter. Eun. 315 (siquae esthdbiUor paullo, 
pugilem esse aiunt, deducunt cibumj improbanda est Bembini 
scriptura diducunt: diducere cibum quid sit ex Celsi scriptis 
discas. IHductim habet Lucilius. ^ diffatigo plus est quam 
defatigo. Plaut. Epid. 118: Quin edepol egomet clamore dif- 
fatigo, differor. Diffatigor, differor Guliehnius; differor dif- 
fatigor BI; differor defatigor E F. Traiectionem postulat 
versus, diffatigor tutatur alliteratio. — diffringo. luventius 
7: caput ei testatim diffregero. DeffregeroChdiXV&ii codex, unde 
defregero Putschius. Illud verum esse testatim nobis persua- 
det. Titin 31: patibulo hoc ei caput diffringam. Ita Rib- 
beckius; defringam Ubri. Plaut. Asin. 474: Crura hercle dif' 
fringentur, ubi hanc scripturam Kbri omnes testantur. De- 
/rm^^^r Acidalius. Stich. 191: Ei hercleverbolumbos diffractos 
velim, Diffractos BihheckiuQ] e^^^ac^o* libri cum A. Mil. gl. 156: 
Ni hercle diffregeritistalos posthac, i>i/fr^^mft*o Ribbeckius ; de- 
fregeritis hbri cum A. Mil. gl. 722 : Metuam ne ibi diffregisset 
crura aut cervices sibi. Defregeritis Ubri; correxit Ribbeckius. 
De tota hac quaestione conferendus Ribbeckius coroU. com. 
p. LVI. — Digredi. Afran. 108i digredimur demum. Ter. 
Phorm. 722: nos nostro officio non digressos esse (digressos 
BD^G; degressos D'^), ubi digressos propter Ciceronis et 
aUorum usum praefero; per se utrumque defendi potest. — 
deludere. Plaut. Amph. 980: Volo deludi illum. Ita IF; 
diludi BDE. Diludi plus esset quam deludi et defendi 
possit ut diffatigo. Sed improbabile est hoc uno loco iUam 
-formam esse scribendam, cum nuUo adminiculo fulciatur. 

lisdem de causis etiam Terentii Eun. 1087 forma diridendum 
quam A habet reicienda est. — diluere. Pseud. 816: Eo 
lasarpici lihrampondo diluonL Cato de r. r. CXV: Laser- 
pecium aceto diluito, CLVII : si turundam non recipiet, diluito 
... ibidem: vinum dilutum. Pl. Rud. 1108: abstine maledictis 
et mi quod rogavi dilue. Caton. fragm. Mem. dict. 70: ami- 
citiae sunt remissione usus diluendae. De his nuUa est oon- 
troversia. Cato d. r. r. LXIX: postea amurcam eximito et 
arfacito, ubi arebit, cumenim pridie in aquam infundito, eam 
postridie diluito. Recte diluito Keilius, quamvis in optimis 
libris sit deluito. — diminuere. Oudendorpius ad Sueton. 
Caes.-S: 'deminuitur', inquit, Hd quod decrescit sive minus fii 
quam fuerat, ideo quod eius pars sive perit sive adimitur. di- 
minuitur id quod contunditur, confringitur et attenuatur aut 
dissipatur in miniutiores partes, sicut bona, opes vectigalia 
possunt deminui iis qui detrahendo, dimifiui dilapidando dissi- 
pando vel herciscundo.' Plaut. Most. 266 : Nimis velim lapidem, 
qui ego illi speculo diminuam caput ; Men. 304 : quom nihil est 
qui illic homini diminuam caput. Ter. Eun. 803: Diminuam 
ego tibi caput hodie. Ad. 571: Diminuetur tibi quidem iam 
cerebrum. Deminuetur B^C; cerebrum deminui vix potuit. 
Contra deminuere est apud Plautum Aul. 165: Nunc ego 
istum soror laborem demam et deminuam tibi, ubi diminuam 
JE^ Truc. 561: Nam damnum hoc obsoni de mina una de- 
minui modo (ita Schoellius). — Dimittere. Beda Gr. 1. VII 
269: dimittere est derelinquere; demittere deorsum mittere. 
Caper Gr. 1. VII 27: demitte est deorsum mitte. dimitte 
an6Xv6ov, absolve. dismitte non dicas. Ter. Eun. 814: 
lam dimitto exercitum. Enn. trag. 353: quos ego ... dimitto. 
Afran. 181: Dimittit adsestricem. Caec. 80: quos neque ut 
apprendas neque uti dimittas scias. Plaut. Rud. 1279: Periiy 
dilectum dimisit. 791 : si te non ludos pessimos dimdsero. 
C.I.L. I 198: Neive iudicium dimittere iubeto. Publ. Syr. 87: 

cavendi nullast dimittenda occasio. 459 : Pudor dimissus num- 
quam redit in graiiam. 138: Dimissum quod nescitur non 
amittitur. De his nuUa dubitatio. Cato de re r. XLV : taleam 
demittes; ubi dimiitas Ab. LXXXI: dimitUto in aulam aene- 
am, ubi dimittito Ac. LXXXVIII: ovum demittito, ubi di- 
mittito Ac. CLVI, 2 : demitiito unum manipulum, ubi dimittito 
Pbc. CLXVII 10: hominem demititto, ubi dimittito A. Fragm. 
Orig. lib. IV 10: post dimissum hellum. Fragm. orat. rel. 
LXXni: uhi ii dimissi sunt. — Dimovere. Adelph. 170: 
Cave nunciam oculos a meis oculis demoveas iuos; demo- 
veas DF, dimov.eas E. Hoc si legimus dimovere separandi 
vim habet. Res a codicibus pendet. Dismota (S. C. de Bacch. 
C. LL. I 196, 30) principalem vim habet. — Dinumerare. 
Plaut. Mil. gl. 74: hihus dinumerem stipendium (dinumerem 
Bc, denumerem vel denumerent Ba CD, dinumerem Donsi.t\is) \ 
Epid. 71: quam id argentum ... pro illa dinumeraverit (ita 
omnes libri); Epid. 367: meis manihus dinumeravi (din. J; 
denum. BE); Ter. Ad. 915: dinumeret ... viginti minas (ita 
libri omnes); Plaut. Epid. 468: si sexaginta mihi denumeran- 
tur minae ( dinumerantur F, idem vel den. A, den. BJE); 
Asin. 453: verum istuc argentum tamen mihi si vis denume- 
rare (ita omnes libri); Epid. 353: manibus his dinumeravi 
(quem versum spurium esse editores affirmant). Praeter pri- 
mum locum et Ad. 915 ubique denumerare scribendum ^) puto, 
quamvis audacter iudicare non audam. — Diripere. Plaut. 
Merc. 469: Pentheum diripuisse aiunt Bacchas : nugas maximas 
Fuisse credo prae ut quo pacto ego divorsus distrahor: Cist. 
II 1, 5: diripior, quod ad animum refertur. Poen. 646: di- 
ripundum adducimus. Caton. Orat. Rel. 11 9: diriperent. 
Quibus locis de diripiendo agitur, non de deripiendo. Plaut. 
Aulul. 748 : Luci claro deripiamics aurum matronis palam, ubi 



1) Eadem forma recte ezstat Rud. y. 1406 teste Pareo ; Fleckeisenua 
edidit dinwMravi. 

DF diripianms et Nonius disripiamus. Sed de detrahendis 
omamentis cum agatur, deripiamus verum est. Plaut. Rud. 
784 : de ara capillo iam deripiam. — Discribere. C. L L. L 200, 70 : 
quod eius pecuniae discriptum, adsignatumque tabuleis publiceis 
est. L 198: quei ex hac lege in eum annum CDL vireis lectei 
erunt, ea nomina omnia in iabula in albo atramento scriptos 
patrem tribum cognomen tribuMmque discriptos habeto, De 
significatione conferenda quae Buechelerus Mus. Bhen. vol XIV 
p. 598 exposuit : ^Mulium inter se distant longeque sunt diversa, 
quoniam describere dicitur, qui exscribit aliquid aut formam 
cuiusdam rei adumbrat, discribere autem qui totam rem in sin- 
gulas partes scribendo aliquid distribuif. Ter. Phorm. 923: 
Argentum rursum iube rescribi, Phormio. Quodne ego discripsi 
porro illis quibus debeo fdescripsi D, perscripsi BCP). Do- 
natus: multis per scripturam reddidi, multis dedi. LuciL X 
6: honorumsi ludicium Crassis, sicut discripsimus ante, ubi 
descripsimus Dousa, fortasse recte. — Dispicere. Plaut. Cist. IV, 
2, 25: ad terram aspice et dispice. Pers. 268: Virtmt ubi 
occasio admonet dispicere. Ter. Andr. 622 : iam aliquid dis- 
piciam (ubi despiciam C^ praeter sensum). — Dispoliare. 
Turpil. 149: quibus rem rebus dispoHasti, ubi dispoliasti No- 
nii codex Harleianus, dispoliati Parisinus, dispoliare Palatinus, 
despoliasti ceteri. Dispoliare est hoc loco dissipare. Laber. 
39 : cum provincias Dispoliavit, columnas monolitas ... , ubi libri 
consentiunt. Afran. 42: quos impune depopulatur dispoUatur 
dedecus. Dispolatur libri Nonii, despoliatur Ribbeckius, quod 
propter de ...de praeferendum. Epid. 393 ^) de dispoliendo intel- 
lego. — Dissignare. Sano iudicio Nettleship (Joumal of PhiL X 
20 p. 206) de hoc vocabulo egit demonstravitque, eum qui ludis 
et scenicis et funebribus praefuerit non designatorem vocari, 



1) Bacch. 376 Nonias p. 75 dispolidbula habet, unde despolidbula 
Dousa. Nisi libroram scriptara (desidiabuia) praeferenda esset, etiam 
dispoUabu^a possit defendi. 

sed dissigmtorem, Poen. prol. 19: neu dissignator praeter 
os obamhulet (designator solus C) ; non recte Donatum dicere, 
hos esse designatores. Designare et dfem^war^nonidemesse; 
hoc significare disponere, digerere, illud constituere, desti- 
nare. Mostell. 413: quae dissignata sint et facta nequiter, 
Dissignata est divulgata. Ihi dissignata habent BaF, dissig- 
nita Bb CD; designata Z. Itidem defendit ille Ter. Adelph. 
87: modo quid dissignavit? Dissignavit BCDFGPV; desig- 
navit E. schol. F cum A. Cf. Dziatzko ad Adelph. 87 et 
Kellerus Epil. ad Hor. ep. 15, 16. Most. 1113 idem coniec- 
tura scripsit Salmasius. — Distringere et desiringere, quod 
TruG. 957 commutatum esse videatur, Schoellius coniectura 
removit. — Divortere. 1. Plaut. Men. 264: Quianemo ferme 
^ine damno huc divoriitur (devortitur C ; divortitur reliqui). 2. Men. 
634: Quin ut dudumdevorti abs te, redeo nunc demum domum. 3. 
Trin. 673 : Insanum malumsthospitium devorti ad Cupidinem (divorti 
F ; devorti reliqui). 4. Poen. 673 : Vt devortatur ad me in hos- 
pitium optumum. 5. Ter. Phorm. 312: Ego deos penates hinc 
salutatum domum Devortar. 6. Epid. 403: divortunt mores 
virginis mox ac lupae. De sexto exemplo nec libri discre- 
pant nec docti. In reliquis cum utrumque ferri possit, res 
a libris pendet, qui fere ubique devorti habent, quod etiam 
Men. 264 praeferendum est. — Divorsorius, Plaut. Men. 
436 : Ahduce istos in tahernam actutum devorsoriam. Devortere 
si defendimus, defendemus deversoriam (C D), non diversoriam 
(B). — Diverticulum est et hospitium et teste Donato, uhi 
iter de via flectitur, vel, ut Gromatici testantur, flexm viae, 
via in diversa tendens. Hoc vocabulum modo per di modo 
per de scribitur ut apud priscos ita apud recentioris tem- 
poris scriptores. Exempla priscae latinitatis haec sunt: 
Plaut. Captiv. 523: nec confidentiae usquam hospitiumst nec 
devorticulum dolis, ubi BJ diverticulum, reliqui deverticulum ; 
Laber. 97 : alienum appetonibics Viae sunt perditae et deverti- 
culae (diverticulae cod. Bamberg. Nonii, dev. ceteri libri); 

Ter. Eun. 635: ubi ad ipsum veni diveriicuium; constiti (di- 
verticulum BF, deverticy,lum reliqui). Plauti exemplum ad 
eorum societatem trahendnm videtur quae modo tractavi; 
a quibus ne cetera quidem separare audeo. Quamquam 
concedo, his paucis priscorum scriptorum exemplis rem ex- 
pediri non posse. 




Corrigendum. 

P. 28. Errore distorquere hoc loco commemoratur, quod verbum. 
altera paragrapho tractaodum fuit. 

